Leave the Door Open

Leave the Door Open הוא סינגל הבכורה של הצמד סילק סוניק, המורכב מהזמרים האמריקאים ברונו מארס ואנדרסון פאאק. השיר יצא לאור ב-5 במרץ 2021, לצד הרצועה "Silk Sonic Intro" מתוך אלבום הבכורה של הצמד, An Evening with Silk Sonic.

השיר קיבל מועמדויות בטקס פרסי גראמי ה-64 בקטגוריות הקלטת השנה, שיר השנה, ביצוע ה-R&B הטוב ביותר ושיר ה-R&B הטוב ביותר.

רקע והוצאה
בראיון שנערך עם די ג'יי הרדיו הניו זילנדי זיין לואו עבור הפודקאסט שלו באפל מיוזיק Beats 1, אמר אנדרסון פאאק כי השיר דרש הרבה "סבלנות ועדינות" כדי ליצור אותו. הוא הוסיף, "הרבה בשר נכנס לשיר הזה".

בסוף פברואר 2021, ברונו מארס ופאאק הודיעו בפלטפורמות המדיה החברתית על הקמת הלהקה החדשה שלהם סילק סוניק ואלבום הבכורה של הצמד, An Evening with Silk Sonic, שיוצא לאחר אלבומיהם של מארס ופאאק, 24K Magic משנת 2017 ו-Ventura משנת 2019 בהתאמה, שהגיעו לחמישייה הפותחת במצעד הבילבורד 200. ב-5 במרץ 2021, זמן קצר לאחר ההכרזה על האלבום, יצא "Leave the Door Open" כסינגל המוביל מתוך האלבום, לצד "Silk Sonic Intro".

הרכב
"Leave the Door Open" הוא שיר R&B ונשמה, שהוגדר כ"ג'אם R&B סלינקי הגורם לנקישה באצבעות".

ביקורות 
בחודש יוני 2021 דירג בילבורד את השיר במקום השני ברשימת "50 השירים הטובים ביותר בשנת 2021 עד כה", ובמקום הראשון במגזין Complex. מגזין המוזיקה והתרבות BBC סיקר את השירים והאלבומים שיצאו לאור בשנת 2021, וכלל את השיר ברשימתם "21 האלבומים/השירים הטובים ביותר של 2021 ׁ(דירוג של אלבומים ושירים)" במקום השלישי.

וידאו קליפ
הווידאו קליפ של "Leave the Door Open" הוקרן לראשונה לצד צאת השיר ב-5 במרץ 2021. את הקליפ ביימו מארס ופלורנט דיצ'ארד. הוא מציג את מארס ופאאק מבצעים את השיר יחד עם להקה באולפן וינטג', כאשר כמה נשים רוקדות לצלילי השיר.

הצלחה מסחרית 
השיר הצליח להגיע היישר אל צמרת המצעד השבועי של מדיה פורסט ישראל, עם 57 השמעות בתחנות הרדיו סך הכל. בארצות הברית, השיר הגיע היישר אל המקום הרביעי במצעד הבילבורד הוט 100, והיה להופעת הבכורה הגבוהה ביותר של מארס ופאאק באותה תקופה במצעד. בשבוע של 16 באפריל 2021, הגיע השיר בשיאו למקום הראשון, ובכך הפך לשירו השמיני של מארס, וכן לשירו הראשון של פאאק במקום הראשון במצעד.

הופעות חיות 
ב-14 במרץ 2021, ביצעו הצמד את השיר בטקס פרסי גראמי ה-63.

מיקומי שיא

נתוני מכירות

היסטוריית יציאות לאור

קישורים חיצוניים

הערות שוליים

שירי 2021
סינגלי בכורה מ-2021
שירי ברונו מארס
שירי אנדרסון פאאק
שירים באנגלית
סינגלים שהגיעו למקום הראשון במלזיה
סינגלים שהגיעו למקום הראשון בניו זילנד
סינגלים שהגיעו למקום הראשון במצעד הבילבורד הוט 100
סינגלים שהגיעו למקום הראשון במצעד הבין-לאומי של מדיה פורסט
סינגלים שהגיעו למקום הראשון במצעד הרשמי של גלגלצ
שירי פלטינה כפולה בארצות הברית
שירי פלטינה בניו זילנד
סינגלים בהוצאת אטלנטיק רקורדס